Onderliggende probleme in jou troeteldiereDie band tussen mens en dier is gebaseer op gedeelde interaksie, speel en beweging – en dit verryk die dier en die mens se lewens. Speel en beweging is afhanklik van die gesondheid van die kraakbeen in gewrigte. Met tot 70% van besoeke aan die veearts wat met artikulêre siektes verband hou, is dit duidelik dat gewrigsgesondheid in troeteldiere ŉ groot kommernis bly by troeteldier-eienaars. Alhoewel osteoartritis en been-en-gewrigsontsteking oor die algemeen beskou word as ŉ probleem by ouer troeteldiere, is dit nie altyd die geval nie. ŉ Geraamde 20% van honde wat jonger as een jaar oud is, staan die kans om gewrigsprobleme te ontwikkel. Die toestand word gewoonlik nie gediagnoseer totdat dit ŉ gevorderde stadium bereik met ooglopende eksterne tekens en ŉ groot verlies aan beweeglikheid nie. Eienaars sien gewoonlik nie die tekens raak van gewrigsprobleme totdat dit te laat is nie. Honde sukkel gewoonlik met hul heupe, elmboë, en die knieë, polsbeentjie en ruggraat (kraakbeenskyf tussen twee aangrensende werwels) word ook geraak. Katte sukkel gewoonlik met die gewrigte in hul elmboë en heupe en ook ŉ hoë voorkoms van probleme in die kraakbeenskyf. Verskeie risikofaktore vir die ontwikkeling van osteoartritis is geïdentifiseer in honde en katte: Grafika verskaf deur Ascendis Eienaars moet let op die volgende tekens van moontlike osteoartritis in hul troeteldiere (honde en katte): Katte kan hul pyn maklik wegsteek en die eienaars van katte kan soms nie dadelik die simptome raaksien nie. Wees op die uitkyk vir: Met enige gewrigsprobleem is dit noodsaaklik dat ingryping so vinnig as moontlik gebeur. Alhoewel die liggaam homself tot ŉ mate self kan herstel, is daar bewyse dat mediese behandeling die vordering van osteoartritis kan verlangsaam. Daar is klinies bewys dat hoëgehalte aanvullings wat chondro-beskermers soos glukosamien, chondroïtiensulfaat en gehidroliseerde kollageen bevat, die vordering van osteoartritis kan vertraag, help om kraakbeen te herbou en pyn te verlig. Maak seker dat jy produkte van ŉ goeie verskaffer gebruik omdat nie alle aanvullings van hoë gehalte is nie. Veeartse en veearts-winkels hou gewoonlik produkte aan wat aan mediese standaarde voldoen. Jou veearts sal moontlik X-strale voorstel om te kyk na probleme in die gewrig. Die uitslag sal bepaal of hulle ŉ hoëgehalte supplement wat chondro-beskermers bevat, chirurgiese ingryping, pynstillers of ŉ verandering in die dieet sal voorstel. Die veearts sal jou moontlik ook verwys na ŉ dierefisioterapeut vir rehabilitasie.